dh-unibe/image-text_koenigsfelden-charters-post-1500 huggingface dataset:
Allen, die disen brief ansehent oder hoͤrent lesen, ✳ kund ich, Jacob von Schenkon, ✳ das
ich fùrkoͧft han ✳ un̄ fùrkoͧfe mit disem briefe fùr Johansen un̄ Marquardē,
mines bruͦder, Heinrichs seligē, ✳ sùne, ✳ der rechtˀ vogt ich bin, ✳ drit halb mark
geltes, ✳ uf einem zehenden, der ze Seon gelegen ist, ✳ un̄ lehē ist vō ùnsen hˀrē
von Osterrich, ✳ dem erberen rittere hˀn Johanse von Halwile ✳ umb vierzig
und hundert phunt phēningē ✳ Zovingˀ mùntze, ✳ der ich gewert bin, gar un̄
gentzklich, ✳ un̄ bekert han in der vorgenantē kinden nutz. ✳ ich loben oͧch ✳ fùr
mich ✳ un̄ mis bruͦder kint, ✳ wider disen koͧf niemˀ ze tuͤnne ✳ mit wortē
noch mit werchen, ✳ mit retē noch mit getetē ✳ noch mit enheinē dingē, ✳
damit dirre koͧf gekrenket moͤchte werden, ✳ noch niemˀ an ze sprechenne
weder an geistlihem noch an weltlihem gerichte, ✳ âne alle geverde. ✳ gezùge
dirr dingē sint ✳ hˀr Ruͦdolf von Winterberg, ✳ hˀr Uͦlr₎ vō Ruͤdiswile, ✳ hˀr
Heinrich von Wile, ✳ rittere, ✳ Heinrich und Johans von Rinach, ✳ Heinr̄ von
Luternowe ✳ un̄ Dietrich von Lentzburg. ✳ das dis war un̄ stêt belibe, ✳
so henk ich ✳ fùr mich ✳ und mines bruͦder kint ✳ min ingesigel an disen brief, ✳
der gegebē ist ze Sant Urban, do man zalt vō gottes gebùrte drizehē ✳
hundert jar, ✳ darnach in dem sechs un̄ drissegostē jare, ✳ an sant Andres
abende. ✳
Königsf. 155
336
ùbˀ den zehenten ze Seon
Staatsarchiv
AARGAU
der ✳ x ✳ brief
koùffbr₎ um̄ den zechend₎
zuͦ Seon ✳ erkoùfft
umb̄ j c līb d₎ Zoffingˀ
mùntz
K
I ✳ 6 ✳
1336 ✳
ccc